Józef Antoni Poniatowski, naixito de Viena (Sacro Imperio Román Chermanico, hue Austria) o 7 de mayo de 1763 y muerto en Leipzig (Confederación d'o Rin, hue Alemanya) o 19 d'octubre de 1813 mientras a batalla de Leipzig, estió un melitar polaco d'a familia Poniatowski que en primerías sirvió en o Exercito de l'Archiducato d'Austria ta dimpués servir a la Republica d'as Dos Nacions y a o suyo aliato, l'Exercito francés, a on plegó dica o ran de mariscal, combatindo-ie en as Guerras Revolucionarias Francesas y en Guerras napolionicas. Destacó por a suya partecipación mientras a Campanya de Rusia en a batalla de Borodino, amán de Moscú, y morió quan os franceses reblaban en a Europa Oriental y fuoron redotatos en a batalla de Leipzig, en l'actual Saxonia.